मनकामेश्वर मंदिर में स्वामी श्रीधरानंद के सानिध्य में भक्तों ने जलाभिषेक किया। हनुमत निकेतन, हाटकेश्वर मंदिर, शिवकुटी महादेव, कमौरी महादेव मंदिर में भक्तों ने शिवलिंग पर दूध व जल से अभिषेक करने कर बेलपत्र, धतूरा, बैर, दही, शक्कर, चंदन, केसर, रोली चढ़ाया। जंगमवाड़ी मठ में स्वामी नीरज गिरि के सानिध्य में भक्तों ने पूजन-अर्चन किया। सर्वेश्वर महादेव में महंत राधा माधव दास और पं. शिवाकांत पांडेय के सानिध्य में रुद्राभिषेक किया गया। निम्बार्क आश्रम रामबाग में महाशिवरात्रि महोत्सव के तहत शिव महात्म्य का पाठ किया गया। सिद्धपीठ भोलेगिरी महादेव मंदिर कघटर में पुजारी पं. रामलाल शास्त्री की ओर से जलाभिषेक किया गया।